Diari Oficial de la Generalitat Valenciana


Sumari del DOGV 5142, del 24-11-2005 (2005/12593)

RESOLUCIÓ de 15 de novembre de 2005, de la Conselleria de Territori i Habitatge, sobre l'ampliació de l'àrea de rehabilitació del centre històric d'Albaida.
------------------------------------------------------------------------------------------------------------------------------------------------------------

### Dades del document

Número de DOGV
:   5142

Data del DOGV
:   24-11-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/12740


Data del document
:   15-11-2005

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Albaida
    * pla d'urbanisme
    * renovació urbana
    * protecció del patrimoni
    * patrimoni arquitectònic

RESOLUCIÓ de 15 de novembre de 2005, de la Conselleria de Territori i Habitatge, sobre l'ampliació de l'àrea de rehabilitació del centre històric d'Albaida. [2005/X12939]
  
Antecedents de fet
  
Primer. El 21 de juliol de 2005 va entrar al Registre de la Conselleria de Territori i Habitatge (entrada núm. 31511/05) l'escrit i diversa documentació de l'Ajuntament d'Albaida pel qual es sol·licita l'ampliació de l'àrea de rehabilitació del centre històric de la localitat. Aquesta sol·licitud va ser aprovada per la Junta de Govern Local en sessió celebrada el 31 de maig de 2005.
  
Segon. El centre històric d'Albaida va obtindre la declaració d'Àrea de Rehabilitació per Resolució de conseller de Territori i Habitatge de data 5 de març de 2004. L'edificació en l'àmbit d'ampliació proposat manté la tipologia de façanes, coberta i resta d'elements rellevants de l'àrea declarada.
  
Tercer. La població total d'Albaida és de 6.204 habitants, en l'àmbit de l'ampliació d'àrea proposada es computa una població de 342 habitants, la qual cosa representa un 5,80% respecte al total. La superfície de l'àmbit d'ampliació proposat és de 28.000 m2 que representa el 3,52% respecte a la superfície total de sòl urbà d'Albaida.
  
Quart. Per a promoure la rehabilitació i la regeneració del centre històric l'Ajuntament d'Albaida té previst adoptar com a mesures específiques per tal d'incentivar i ordenar la rehabilitació en l'ampliació d'àmbit de l'àrea proposada les mateixes que per a la resta de l'àrea que són les següents:
  
- Bonificació del 95% de la quota de l'impost de construccions, instal·lacions i obres, sempre que es respecten en la construcció que s'ha de realitzar els tractaments constructius tradicionals i els materials establits per l'Oficina Tècnica Municipal.
  
- Compromís de fomentar les actuacions de rehabilitació dels particulars, com també coordinar-les per a la seua coherència en l'àmbit de l'Àrea declarada.
  
Cinqué. El planejament urbanístic vigent en el municipi són unes normes subsidiàries de planejament aprovades el 5 d'octubre de 1993, en aquestes l'àmbit de l'ampliació d'àrea de rehabilitació proposada es qualifica com a zona A.1.; Residencial nucli antic. En l'actualitat està aprovat provisionalment en data 17 de desembre de 2002 el Pla general de la localitat, en aquest es qualifica l'àmbit de l'àrea proposada com a zona 1. nucli històric, on està prevista l'aplicació de normativa específica en la dita zona.
  
Sisé. El 18 d'octubre de 2005, s'emet un informe del Servei Territorial d'Habitatge i Projectes Urbans, en el qual s'informa que la delimitació de l'ampliació de l'àrea proposada correspon amb la trama del centre històric d'Albaida, i és conforme i adequada per a la declaració d'àrea de rehabilitació segons el que establix l'article 59 del Decret 92/2002, de 30 de maig, i en l'Ordre de 15 de novembre de 2002, sobre el desenvolupament i la tramitació de les mesures de finançament d'actuacions protegides en matèria d'habitatge i sòl per al període 2002-2005.
  
Seté. El 7 de novembre de 2005, el director general d'Habitatge i Projectes Urbans proposa la resolució sobre la declaració d'ampliació de l'àmbit de l'Àrea de rehabilitació del centre històric d'Albaida.
  
Fonaments de dret
  
Primer. Conforme al que establix l'article 59.3 del Decret 92/2002, de 30 de maig del Govern Valencià sobre actuacions protegides en matèria d'habitatge i sòl per al període 2002/2005 se consideren criteris preferents per a la declaració d'àrees de rehabilitació a centres històrics:
  
a) Que la zona tinga interés històric, urbanístic, arquitectònic i ambiental, o que estiga declarada o incoada com a bé d'interés cultural amb la classificació de conjunt històric.
  
b) Que per part de l'Ajuntament es dispose de Pla especial de protecció, Pla de reforma interior o planejament adequat.
  
Segon. Segons el parer d'aquesta Conselleria de Territori i Habitatge ambdós circumstàncies es complixen ja que, a més de disposar d'interés històric, urbanístic, arquitectònic i ambiental, antecedent de fet segon, disposa de planejament adequat, antecedent de fet cinqué.
  
Tercer. En l'article 59.5 del Decret 92/2002 s'indica que la declaració d'àrees de rehabilitació a centres històrics es realitzarà mitjançant una Resolució del conseller d'Obres Públiques, Urbanisme i Transports.
  
Quart. En els articles 39 i 40 de l'Ordre de 15 de novembre de 2002 del conseller d'Obres Públiques, Urbanisme i Transports sobre el desenvolupament i la tramitació de les mesures de finançament d'actuacions protegides en matèria d'habitatge i sòl per al període 2002-2005 es regula la documentació necessària per a declarar àrea de rehabilitació i la presentada per l'ajuntament és adequada a aquesta.
  
Cinqué. Per mitjà del Decret 71/2003, de 21 de juny, del Consell de la Generalitat, es van determinar el nombre i la denominació de les conselleries en què s'organitza l'administració de la Generalitat.
  
En el Decret 7/2003 de 21 de juny del president de la Generalitat es van assignar les competències en matèria d'habitatge a la nova Conselleria de Territori i Habitatge.
  
En el Decret 81/2003, de 27 de juny, del Consell de la Generalitat, pel qual s'establix l'estructura orgànica de les conselleries de l'administració de la Generalitat, s'establix que les funcions en matèria de plans d'habitatge, rehabilitació, accions concertades relatives a habitatge i règim jurídic serà exercida per la Direcció General d'Habitatge i Projectes Urbans, que pertany a la Conselleria de Territori i Habitatge.
  
Vistos la Llei 30/1992, de 26 de novembre, de règim jurídic de les administracions públiques i del procediment administratiu comú, el Decret 92/2002, de 30 de maig, del Govern Valencià, sobre mesures de finançament d'actuacions protegides en matèria d'habitatge i sòl del període 2002-2005, l'informe tècnic del Servei Territorial d'Habitatge i Projectes Urbans, com també la resta de legislació de general i pertinent aplicació, resolc:
  
Primer. Declarar àrea de rehabilitació a centre històric, l'ampliació proposada per l'Ajuntament d'Albaida, la delimitació del qual s'inclou en plànol adjunt.
  
Segon. Considerar d'aplicació les ajudes establides per l'article 59 del Decret 92/2002, de 30 de maig, del Govern Valencià per a les actuacions protegides que s'efectuen en aquest àmbit.
  
Contra la present resolució que posa fi a la via administrativa, es pot interposar recurs contenciós administratiu, davant el Jutjat contenciós administratiu de València, en el termini de dos mesos, comptadors des de l'endemà de la notificació d'aquesta, segons els arts. 8.3 i 46.1 de la Llei 29/1998, de 13 de juliol, reguladora de la jurisdicció contenciosa administrativa.
  
Tot això, sense perjudici que puga exercir qualsevol altre recurs que estime oportú.